สกู๊ป : นวัตกรรมสุขภาพ...ตอบโจทย์กับการดำรงชีวิต
การเดินหน้าผลิตนวัตกรรมของเหล่านักศึกษา เพื่อเป็นนวัตกรรมต้นแบบ สู่การต่อยอดพัฒนาคุณภาพชีวิตของประชาชนด้านสาธารณสุข ที่นำมาจัดแสดงภายในงาน นวัตกรรมแห่งชาติ 2560 ที่นำปัญหาในชีวิตจริง มาคิดค้นเป็นงานวิจัย และต่อยอดเป็นวัตกรรม จะมีสิ่งประดิษฐ์อะไรบ้างที่จะเข้ามาตอบโจทย์สังคมผู้สูงอายุที่จะมาถึง


เซนเซอร์เสริมแรงจูงใจ คือนวัตกรรมเพิ่มประสิทธิภาพในการเคลื่อนไหวของผู้สูงอายุที่เป็นโรคหลอดเลือดสมอง ผลงานการประดิษฐ์ของศูนย์บริการโลหิตแห่งชาติ สภาการชาดไทย เพื่อตอบโจทย์กับสังคมผู้สูงอายุที่นับวันประเทศจะมีประชากรกลุ่มนี้เพิ่มมากขึ้น ที่นำมาจัดแสดงภายในงาน มหกรรมวิจัยแห่งชาติ 2560 ซึ่งเป็นผลลงานของคนไทย โดยเฉพาะสถาบันการศึกษา ที่ร่วมสรรค์สร้างนวัตกรรมในการพัฒนาประเทศ

โดยเซนเซอร์เสริมแรงจูงใจ จะเป็นตัวช่วยในการกระตุ้นการทำกายภาพบำบัดของผู้ป่วย เพราะทุกครั้งที่ยกขาทำกายภาพเครื่องจะบันทึกจำนวนครั้งในการยก รวมถึงองศาที่ยก หากยกไม่ได้องศาที่ต้องการ เซนเซอร์เสริมแรงจูงใจ จะส่งสัญญาณแจ้งเตือนในทันที เพื่อให้ผู้ทำกายภาพได้ปฏิบัติให้ถูกต้อง



ส่วนอีกหนึ่งนวัตกรรมที่น่าสนใจไม่แพ้กัน นั่นคือถุงเท้ามหัศจรรย์ ที่เป็นนวัตกรรมที่ช่วยในการอำนวยความสะดวกในการรักษาในหอผู้ป่วยเด็ก เพื่อลดปัจจัยที่มีผลต่อความเสี่ยงต่อความคลาดเคลื่อนของเครื่องตรวจวัดความอิ่มตัวของออกซิเจนฮีโมโกลบินในเม็ดเลือดแดง


 
นับว่าเป็นอีกหนึ่งความก้าวหน้าของการพัฒนางานวิจัยของไทย ที่ตอบโจทย์ต่อบริบทของสังคมที่แท้จริง ผ่านการคิดค้นและวิจัยของนักศึกษาที่นำปัญหาในชีวิตประจำวัน กับการดูแลสุขภาพคนไทย มาต่อยอดพัฒนาสู่การพัฒนาระบบสาธารณสุขที่มีคุณภาพ ทำให้คนไทยมีชีวิตที่ดีขึ้น สอดคล้องกับแนวทางของรัฐบาลพลเอกประยุทธ์ จันทร์โอชา ที่มุ่งหวังส่งเสริมให้เกิดการพัฒนาประเทศด้วยงานวิจัย สรรค์สร้างเป็นนวัตกรรม ยกระดับคุณภาพชีวิตทั้งสาธารณสุข สังคม การศึกษา ที่จะทำให้ประชาชนเกิดความเท่าเทียมกันในสังคม สร้างความมั่นคงและยั่งยืน กับการก้าวเป็นไทยแลนด์ 4.0